text: DM i luftguitar
  30 april 2010 kl. 13.21
  Alle soloerne foran spejlet på teen-ageværelset kan måske endelig bære frugt. Der afholdes DM i luftguitar i Vejle i dag.
  Man behøver nok ikke det helt store musikalske talent for at vinde DM i luftguitar. Det lyder måske fjollet, men det er sandt. Der afholdes Danmarksmesterskab i den svævende disciplin i Vejle i dag.
  Det er ikke kun Danmark, der har forelsket sig i sporten - vinderen af dagens konkurrence sendes videre til VM, der afholdes i USA.
  Med til at dømme guitaristerne og kåre en vinder er ingen andre end reality TV-fænomenet Sidney Lee, der højst sandsynligt også selv har gjort sig med en usynlig guitar foran spejlet engang. 
  Der er ti finalister i konkurrencen, der afholdes kl. 20.30 i Bygningen i Vejle.
  